امریکا قوشمه ایالتلری دولت باشلیغی دونالد ترامپ اقلیم اوزگریشی گه قرشی کوره ش ایمس، قتنشگن اولکه لرنینگ امریکا اقتصادیگه قرشی مالی منفعت قولگه کیریتیش لرینی هدفله گن لیگینی ادعا ایتدی.
آق اویده بیانات بیرگن ترامپ، اقلیم کیلیشووی نینگ اولکه سی نینگ فایده سیگه بولمه گن لیگی، اقتصادگه کتته کلفت بولگن لیگینی معلوم قیلدی.
ترامپ اولکم و وطنداشلریمدن مدافعه قیلیش اوچون کیلیشوودن قول تارته میز دیب، بوندن عادل راق بیر کیلیشوو اوچون مذاکره لرگه دوام ایترلیکلرینی بیان ایتدی.
ایسله‌ تیب اوتیش کیره ک ، 2015 ییلی پاریسده اوتکزیلگن 21- بیرلشگن ملتلر تشکیلاتی اقلیم اوزگریشی تامانلر کنفراسسیده تصدیق لنگن شرطنامه‌ 2016 ییلی نیورک ده‌ گی بیرلشگن ملتلر تشکیلاتی باش مرکزیده امریکا قوشمه ایالتلری، چین و تورکيه بیلن بیر قطارده، توپلم 190 دن آرتیق دولت تامانیدن امضالنگن ایدی.
مذکور شرطنامه‌ اقلیم اوزگریشی نینگ سلبي تأثیرلریگه قرشی چاره‌ - تدبیر کوریش، سیره گازی زهرینی کمه‌ یتیرووچی اطراف – محیط گه فایده ‌لی تدبیرلرنی قوللب قوّتلش کبی مادّه‌ لرنی اوز ایچیگه آله‌ دی. عین دمده تمیز انرژی اوچون کمبغل اولکه لرگه یاردم ایتیش آماجلنماقده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
